  Туспуктэм: Руслан Нуриахметов Наталия Сильвестрова 2024-тӥ арын Спортъя XXX элькун тол гурт шудонъёс Можга ёросын ортчозы. Ӵошатсконъёс 21-24 тулыспалэ радъяськозы. Со сярысь журналистъёслы Удмуртиысь физкультурая но спортъя министр Денис Парахин ивортӥз. « Нырысь Кез ёросын радъяны малпаськомы вал, но пудо висемен отын карантин ялӥзы. Югдурысь потон амал ӝогак шедьтоно луиз, соин гурт шудонъёсты Можга ёросэ выжтӥмы » Денис Парахин, Удмуртиысь физкультурая но спортъя министр Тол шудонъёслы дасяськон кутскиз ни. Ӵошатсконъёс «Родник» куас базаын, дышетӥсьёсты дасянъя Т. К. Борисов нимо колледжын, Г. Г. Оревков нимо агропромышленной колледжын но «Можга» йӧ аренаын радъяськозы. Шудонъёсты 22-тӥ тулыспалэ Можгаысь шор стадионын 18 часын усьтозы. Тодэ вайытом, таяз арын элькун тол гурт шудонъёс Шарканын ортчизы. Тегъёс: гуртшудонъёс Тол Спорт ӵошатсконъёс Можга Удмуртия  